Legal Document

Category: 1868

Text:
40. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 115 της 3/9 Φεβρ. 1977 (ΦΕΚ Α΄ 37) Περί συστάσεως Υπηρεσίας Εντελλομένων Εξόδων παρά τω Οργανισμώ Αποχετεύσεως περιοχής Πρωτευούσης. Έχοντες υπ’ όψει: 1.Τας διατάξεις των άρθρων 14 και 62 του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου», ως ετροποποιήθησαν και συνεπληρώθησαν δια του Ν. 250/1976 «περί αντικαταστάσεως του άρθρου 62 του Ν.Δ. 496/1974 «περί Λογιστικού των Ν.Π.Δ.Δ.» και του Ν. 369/1976 «περί τροποποιήσεως και συμπληρώσεως του Ν.Δ. 496/1974 κλπ.». 2.Τας διατάξεις του άρθρου 3 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 3.Τας διατάξεις του άρθρου 1 του Ν. 1475/1950 «περί συστάσεως Οργανισμού Αποχετεύσεως περιοχής Πρωτευούσης». 4.Την υπ’ αριθ. 2/22.9.1976 γνωμοδότησιν της υπό του άρθρου 59 του Ν.Δ. 496/1974 ως τούτο αντικατεστάθη δια του άρθρου 16 του Ν. 369/1976 προβλεπομένης Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου. 5.Την υπ’ αριθ. 994/1976 γνωμοδότησιν του Συμβουλίου της Επικρατείας, προτάσει των επί της Προεδρίας Κυβερνήσεως, Οικονομικών και Δημοσίων Έργων Υπουργών, αποφασίζομεν: Άρθρον 1. Συνιστάται, παρά τω Οργανισμώ Αποχετεύσεως περιοχής Πρωτευούσης, Υπηρεσία Εντελλομμένων Εξόδων, αποτελούσα Υπηρεσίαν του Γενικού Λογιστηρίου του Κράτους του Υπουργείου Οικονομικών. Εις την Υπηρεσίαν ταύτην ανήκει η αρμοδιότης της, κατά τας κειμένας διατάξεις, εκκαθαρίσεως και εντολής πληρωμής των εξόδων του ανωτέρω Οργανισμού. Άρθρον 2. Η συνιστωμένη Υπηρεσία διαρθρούται εις δύο (2) Τμήματα, τοποθετούνται δε παρ’ αυτή πέντε (5) υπάλληλοι του Κλάδου ΑΤ1 Δημοσιονομικού και δύο (2) υπάλληλοι του Κλάδου ΜΕ1 Δημοσιονομικού. Άρθρον 3. Προς επάνδρωσιν της ως άνω Υπηρεσίας, συνιστώνται αι κάτωθι θέσεις κατά κλάδον και βαθμόν, προστιθέμεναι εις τας υφισταμένας οργανικάς θέσεις των αντιστοίχων κλάδων του Γενικού Λογιστηρίου του Κράτους του Υπουργείου Οικονομικών: Σελ. 622,42 Τεύχος 628-Σελ. 140 1.Κλάδος ΑΤ 1Δημοσιονομικός: Θέσις μία (1) επί βαθμοίς 3ω - 2ω. Θέσεις δύο (2) επί βαθμοίς 5ω - 4ω. Θέσεις δύο (2) επί βαθμοίς 8ω-6ω. Π.Κλάδος ΜΕ 1 Δημοσιονομικός: Θέσεις δύο (2) επί βαθμοίς 10ω-6ω. Άρθρον 4. Η ισχύς του παρόντος Προεδρικού Διατάγματος άρχεται από 1ης Ιανουαρίου 1977. Εις τον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παροντος. 23.Η.α.40 Υπόνομοι Πρωτεύουσας